Bidcorp

Die Bid Corporation Beperk (Bidcorp) is 'n wydvertakte dienste-firma in die voedselbedryf. Dit dryf handel oor die hele wêreld met die uitsondering van Noord-Amerika.

Op 30 Mei 2016 het Bidcorp van Bidvest afgeskei om as onafhanklike bedryf verder te gaan. In Suid-Afrika dryf Bidcorp  veral handel onder die name Bidfood, Crown Food en Chipkin Puratos en in Engeland as die BFS Group.

Die firma met sy hoofkantoor in Sandton het 26 000 werknemers. Sy aandele word op die JSE genoteer en die grootste aandeelhouers is die Suid-Afrikaanse pensioenfonds vir staatsamptenare, die GEPF, met 16%  en JP Morgan Chase met 10% van die aandele. Amper 50% van die aandele word deur Suid-Afrikaners besit.

 Bibliografie 
 sashares.co.za
 www.bidcorpgroup.com
 www.bidfood.co.za
 www.bidvest.co.za
 www.chipbake.co.za
 www.sharedata.co.za
 web.crownfood.co.za

 Lees ook 
 Lys van effekte wat op die JSE verhandel

Kategorie:Suid-Afrikaanse maatskappye
Kategorie:JSE-genoteerde maatskappye